Bergen katedralskole
Store norske leksikon,Samfunn,Utdanning og forskning,Grunnopplæring,Videregående skole,Videregående skoler
Bergen katedralskole er en videregående skole i Bergen, grunnlagt som katedralskole omkring 1153 av kardinal Nicolaus Brekespear. Skolen lå i begynnelsen på Holmen, der Håkonshallen og Rosenkrantztårnet ligger nå. Siden reformasjonen har skolen ligget i nærheten av Domkirken.
Den nåværende hovedbygningen ble oppført i 1840, tegnet av stadskonduktør Ole P. Riis Høegh. Gymnastikkbygningen er fra 1869, tegnet av Frantz Wilhelm Schiertz. Skolen fikk nyere tilbygg i 1957, 1969 og 1992.Blant skolens kjente elever er Absalon Pedersøn Beyer, Petter Dass, Ludvig Holberg, Claus Fasting, Johan S. Welhaven, Christian Michelsen og Nordahl Grieg. Les mer i Store norske leksikon videregående skole katedralskole skole og utdanning i Norge norsk utdanningshistorie Bergens historie Eksterne lenker Bergen katedralskole